ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
குழந்தைகளுக்கான பிஎம் கேர்ஸ் திட்டம் 2022 பிப்ரவரி 28-வரை நீடிக்கப்பட்டுள்ளது
குழந்தைகளுக்கான பிஎம் கேர்ஸ் திட்டத்தை 2022 பிப்ரவரி 28-வரை மத்திய மகளிர் மற்றும் குழந்தைகள் மேம்பாட்டு அமைச்சகம் நீட்டித்துள்ளது. தேவையான நடவடிக்கைகளுக்காக இது தொடர்பான கடிதம் அனைத்து மாநிலங்கள் மற்றும் யூனியன் பிரதேசங்களின் மகளிர் மற்றும் குழந்தைகள் மேம்பாடு, சமூக நீதி மற்றும் அதிகாரமளித்தல் துறை முதன்மைச் செயலாளர்கள் / செயலாளர்கள், ஆகியோருக்கு எழுதப்பட்டுள்ளது. இதன் நகல் அனைத்து மாவட்ட ஆட்சியர்களுக்கும் அனுப்பப்பட்டுள்ளது.
கொவிட்-19-ஐ உலக சுகாதார நிறுவனம் பெருந்தொற்றாக அறிவித்த 11.03.2020 தொடங்கி, 28.02.2022 வரை கொவிட் பெருந்தொற்று காரணமாக பெற்றோர்கள் இருவரையும் அல்லது உயிருடன் இருந்த பெற்றோரில் ஒருவரை அல்லது சட்டரீதியான பாதுகாவலரை / தத்தெடுத்த பெற்றோர்களை / தத்தெடுத்த ஒற்றைப் பெற்றோரை இழந்த குழந்தைகள் இந்தத் திட்டத்தில் பயன் பெற தகுதி உள்ளவர்கள். பெற்றோர்கள் இறந்த நாளில் சிறார்களுக்கு 18 வயது பூர்த்தியாகாமல் இருந்திருக்க வேண்டும்.
இத்தகைய சிறார்களுக்கு பிஎம் கேர்ஸ் நிதியிலிருந்து கல்வி, சுகாதாரம், ஆகியவற்றுக்கு நிதி அளிக்கப்படுவதோடு, 18 வயதிலிருந்து மாதாந்திர உதவித்தொகை வழங்கப்படுகிறது. 23 வயது அடையும் போது மொத்தமாக ரூ.10 லட்சம் வழங்கப்படும். இந்த திட்டத்தில் https://pmcaresforchildren.in என்ற இணையப்பக்கத்தின் மூலம் இணையலாம். இந்தத் திட்டத்தின் கீழ் உதவி பெற தகுதியான குழந்தைகள் தொடர்பாக நிர்வாகத்திற்கு எந்தக் குடிமகனும் இணையப் பக்கத்தின் மூலம் தகவல் தெரிவிக்கலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1800268
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.57 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.57 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 21,607 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.77 சதவீதமாக உள்ளது. கடந்த 24 மணி நேரத்தில் 1,771 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,95,180.
இந்தியாவில் கடந்த 24 மணி நேரத்தில் 830 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,23,104 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.03 கோடி  வாராந்திரத் தொற்று 1.05 சதவீதமாக உள்ளது. தினசரித் தொற்று விகிதம் 0.67 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870871
பிரதமர் அலுவலகம்
காமன்வெல்த் போட்டிகள் 2022-ல் வெள்ளிப் பதக்கம் வென்ற பளுதூக்கும் வீரர் விகாஸ் தாக்கூருக்கு பிரதமர் வாழ்த்து
பர்மிங்ஹாமில் நடைபெறும் காமன்வெல்த் போட்டிகள் 2022-ல் வெள்ளிப் பதக்கம் வென்ற பளுதூக்கும் வீரர் விகாஸ் தாக்கூருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள ட்விட்டர் செய்தியில் கூறியிருப்பதாவது:
“காமன்வெல்த் போட்டிகளில் மற்றொரு வெற்றி. இந்த முறை பளுதூக்கும் பிரிவில் வெள்ளிப் பதக்கம் வென்றுள்ளார், விகாஸ் தாக்கூர். அவரது வெற்றியால் மகிழ்ச்சி அடைகிறேன். விளையாட்டில் அவரது அர்ப்பணிப்பு பாராட்டுக்குரியது. அவரது வருங்கால முயற்சிகளுக்கு நல்வாழ்த்துகள்.”
சுகாதாரம் மற்றும் குடும்ப நலத்துறை அமைச்சகம்
மாவட்ட வாரியான கொவிட் பாதிப்பு மற்றும் உயிரிழப்புகளை தினசரி கண்காணிக்குமாறு அனைத்து மாநிலங்களுக்கும் மத்திய அரசு வலியுறுத்தல்
8 மாநிலங்களிலிருந்து பெறப்படும் கொவிட்-19 உயிரிழப்புகளின் எண்ணிக்கை குறைத்து காட்டப்படுவதாகவும், உயிரிழப்புகளின் எண்ணிக்கையை தோராயமாக மதிப்பிட முடியுமே தவிர துல்லியமாக தெரிய வராது என்றும் ஒரு சில ஊடகங்கள் தெரிவிக்கின்றன. குடிமை பதிவு அமைப்புமுறை மற்றும் சுகாதார மேலாண்மை தகவல் அமைப்பு முறை ஆகியவற்றிலிருந்து பல்வேறு காரணங்களால் ஏற்பட்ட உயிரிழப்புகளின் எண்ணிக்கையும் இந்த செய்தியில் இடம் பெற்றிருப்பதால், எண்ணிக்கை குறைவாகக் காட்டப்படுவதாக தவறாகத் தெரிவிக்கப்பட்டுள்ளது.
தொற்றுநோய் மற்றும் அதன் மேலாண்மை கொள்கைகளின்படி ஒரு சில பாதிப்புகள் கண்டறியப்படாமல் இருக்கலாம், ஆனால், உயிரிழப்புகள் விடுபடுவதற்கு வாய்ப்பில்லை. 2020 டிசம்பர் 31 நிலவரப்படி உயிரிழப்பு விகிதம் 1.45%ஆக இருந்தது. 2021 ஏப்ரல்- மே மாதங்களில் இரண்டாவது அலையில் எதிர்பாராத அதிகரிப்பு ஏற்பட்டபோதும் இன்று உயிரிழப்பு விகிதம் 1.34%வே உள்ளது.
மாவட்டங்களில் ஏற்படும் பாதிப்புகள் மற்றும் இழப்புகள் பற்றி மாநில அரசுகளுக்கும், மாநில அரசுகள் மூலம் மத்திய அமைச்சகத்திற்கும் தொடர்ந்து தெரிவிக்கப்பட்டு வருகிறது. இந்தியாவில் பதிவாகும் உயிரிழப்புகளின் எண்ணிக்கையில் குழப்பம் ஏற்படுவதைத் தடுப்பதற்காக ‘இந்தியாவில் ஏற்படும் கொவிட்-19 சம்பந்தமான உயிரிழப்புகளைத் துல்லியமாக பதிவு செய்வதற்கான வழிகாட்டுதல்களை’ கடந்த ஆண்டு மே மாதம் இந்திய மருத்துவ ஆராய்ச்சி கவுன்சில் வெளியிட்டது. உலக சுகாதார அமைப்பு பரிந்துரைத்த குறியீடுகளின் அடிப்படையில் மாநிலங்களும் யூனியன் பிரதேசங்களும் சரியான உயிரிழப்புகளை பதிவு செய்வதற்காக இந்த நடவடிக்கை மேற்கொள்ளப்பட்டது. பரிந்துரைக்கப்பட்டுள்ள வழிகாட்டுதலின்படி உயிரிழப்புகளை பதிவு செய்யுமாறு மாநிலங்களுக்கும், யூனியன் பிரதேசங்களுக்கும் முறையான தகவல்தொடர்பு வாயிலாகவும், காணொலிக் காட்சிகள் மூலமாகவும், மத்திய குழுக்களின் வாயிலாகவும் மத்திய சுகாதார அமைச்சகம் தொடர்ந்து அறிவுறுத்தி வருகிறது. மாவட்டங்களில் ஏற்படும் பாதிப்பு மற்றும் உயிரிழப்புகளை அன்றாடம் தொடர்ந்து கண்காணிக்குமாறும் சுகாதார அமைச்சகம் வலியுறுத்தியுள்ளது. மாவட்டங்களில் ஏற்படும் பாதிப்புகளையும், உயிர் இழப்புகளையும் பதிவு செய்யத் தவறியிருந்தால் அதனைத் தடுப்பதற்காக தங்களது மருத்துவமனைகளில் முழு ஆய்வை மேற்கொள்ளுமாறு மாநிலங்கள் கேட்டுக் கொள்ளப்பட்டுள்ளன.
வலுவான குடிமை பதிவு அமைப்புமுறை, நாட்டில் ஏற்படும் அனைத்து பிறப்பு மற்றும் இறப்புகள் பதிவு செய்யப்படுவதை உறுதி செய்கிறது. நீண்டகால நடைமுறையாக இருந்த போதும் எந்த இறப்பும் விடுபடாமல் இருப்பதை உறுதி செய்வதற்காக தரவுளை சேகரித்து, அவற்றை ஒருங்கிணைத்து இலக்கங்களை வெளியிடுகிறது. விரிவான மற்றும் மிக அதிக எண்ணிக்கையிலான பணிகள் என்பதால், பொதுவாக இந்த எண்ணிக்கை அடுத்த ஆண்டே வெளியிடப்படுகிறது. ஊடக செய்தியில் இந்தத் தகவலும் குறிப்பிடப்பட்டுள்ளது.
இரண்டாவது அலை உச்சத்தில் இருந்தபோது மருத்துவ உதவி தேவைப்படுவோருக்கு தரமான மருத்துவ மேலாண்மை வழங்குவதில் முழு மருத்துவ அமைப்பு முறையும் கவனம் செலுத்தி வந்தது. சரியான பதிவுகளில் தவறு ஏற்பட்டிருக்கலாம். மாநிலங்களிலும் யூனியன் பிரதேசங்களிலும் ஏற்பட்ட உயிரிழப்புகளில் திருத்தம் செய்யும் பணி தொடர்ந்து மேற்கொள்ளப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742216
----
(Visitor Counter : 263
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய தேசிய நெடுஞ்சாலை ஆணையம் தரமான சேவைக்காக சாலைகளை தரவரிசைப்படுத்துகிறது
சாலைகளின் தரத்தை மேம்படுத்தும் முயற்சியில், சாலை போக்குவரத்து மற்றும் நெடுஞ்சாலை அமைச்சகத்தின் கீழ் உள்ள இந்திய தேசிய நெடுஞ்சாலை ஆணையம் நாட்டின் நெடுஞ்சாலைகளின் செயல்திறன் மதிப்பீடு மற்றும் தரவரிசைகளை மேற்கொள்ள முடிவு செய்துள்ளது. தேசிய நெடுஞ்சாலைகளின் மதிப்பீட்டு தணிக்கை மற்றும் தரவரிசை, தேவைப்படும் இடங்களில், தரத்தை மேம்படுத்துவதற்கும், நெடுஞ்சாலைப் பயணிகளுக்கு உயர் மட்ட சேவையை வழங்குவதற்கும் தேவையான உதவிகளைச் செய்வதை நோக்கமாகக் கொண்டுள்ளது.
மதிப்பீட்டு அளவுகள் வெவ்வேறு சர்வதேச நடைமுறைகளாக இருப்பினும். இந்திய சூழலில் நெடுஞ்சாலை செயல்திறனை மதிப்பீடு செய்வதற்கான ஆய்வுகளை அடிப்படையாகக் கொண்டவை. மதிப்பீட்டிற்கான அளவுகோல்கள் மூன்று முக்கிய தலைப்புகளில் பரவலாக வகைப்படுத்தப்பட்டுள்ளன : அவை, நெடுஞ்சாலை செயல்திறன் , நெடுஞ்சாலைப் பாதுகாப்பு  மற்றும் பயனர் சேவைகள் . மதிப்பீட்டின் முடிவின் அடிப்படையில், சம்மந்தப்பட்ட அதிகாரிகள் ஒரு விரிவான பகுப்பாய்வை மேற்கொண்டு, ஒட்டுமொத்த சேவை தரத்தை மேம்படுத்துவதற்குத் தேவையான நடவடிக்கை எடுக்க வேண்டிய அளவை தீர்மானிப்பார்கள்.
மேற்குறிப்பிட்ட மூன்று வகைகளின் அடிப்படையில், ஒவ்வொரு அளவுகளிலும் ஒவ்வொரு வழித்தடத்திலும் பெறப்பட்ட மதிப்பெண்களையும், கருத்துகளையும் அளவீடாக வைத்து, தற்போதுள்ள நெடுஞ்சாலைகளை மேம்படுத்துவதற்கான உயர் தர செயல்பாடுகள், சிறந்த பாதுகாப்பு மற்றும் பயனர் அனுபவம் ஆகியவைகளை வழங்க முடியும். மேலும், இந்திய தேசிய நெடுஞ்சாலை ஆணையத்தின் அடுத்தடுத்த திட்டங்களுக்கான வடிவமைப்பு, தரநிலைகள், நடைமுறைகள், வழிகாட்டுதல்கள் மற்றும் ஒப்பந்தங்களின் இடைவெளிகளைக் கண்டறிந்து நிரப்பவும் இது உதவும்.
(Visitor Counter : 225
சுகாதாரம் மற்றும் குடும்ப நலத்துறை அமைச்சகம்
திரு.ஜே.பி.நட்டா காயகல்ப விருதுகளை வழங்கினார்
காயகல்பம் என்பது சிறப்பான பணிக்கான “உரிமையாளர்” என்ற உணர்வை ஏற்படுத்துவதற்கு ஊக்குவிப்பாகத் திகழ்கிறது என்றும், உரிமையாளர் உணர்வு தூய்மைக்கான முனைப்பாக மாறுகிறது என்றும் மத்திய சுகாதாரம் மற்றும் குடும்ப நலத்துறை அமைச்சர் திரு. ஜே.பி.நட்டா கூறியிருக்கிறார். ஆரோக்கியம் மற்றும் தூய்மையைப் பரப்பும் பொதுச் சுகாதார வசதிகளில் உயரிய தரத்தைப் பராமரிக்கும் வகையில் பணியாற்றியவர்களுக்குக் காயகல்ப விருதுகளை வழங்கும் தேசியப் பாராட்டு விழாவில் அவர் இவ்வாறு பேசினார்.
விருது பெற்றவர்களைப் பாராட்டிய திரு.ஜே.பி.நட்டா, தூய்மைப் பணி என்பது ஏதோ ஒரு நேரத்தில் மட்டும் செய்யும் நடவடிக்கை அல்ல என்றும், அது அன்றாட நடவடிக்கையாக ஒருங்கிணைக்கப்பட்டு வழக்கத்தில் கொள்ளப்படுகிறது என்றும் கூறினார்.
“எனது மருத்துவமனை” என்னும் தகவல் தொடர்புத் தொழில்நுட்பம் சார்ந்த தளத்தில் மருத்துவ வசதிகள் பற்றிய தங்கள் அனுபவத்தை நோயாளிகள் தெரிவிக்க வசதி செய்யப்பட்டுள்ளது என்று திரு. நட்டா குறிப்பிட்டார். சுமார் ஆயிரம் அரசு மருத்துவமனைகள் இதில் இணைக்கப்பட்டு, சுகாதார வசதிகள், மருத்துவச் சிகிச்சைகள், தூய்மை, மருத்துவமனைப் பராமரிப்பு, ஊழியர்களின் நடத்தை உள்ளிட்ட பல்வேறு விஷயங்கள் குறித்து நோயாளிகள் கருத்துக்களையும், தங்களுக்கு ஏற்பட்ட அனுபவங்களையும் இதில் தெரிவிக்கலாம் என்றும் அவர் கூறினார்.
பல்வேறு பிரிவுகளில் வெற்றி பெற்றவர்களுக்குச் சுகாதாரத் துறை அமைச்சரும் இணையமைச்சரும் விருதுகளை வழங்கினர்.
(Visitor Counter : 178
தகவல் மற்றும் ஒலிபரப்பு அமைச்சகம்
ரஷ்ய திரைப்பட இயக்குநர் ஆண்ட்ரி கொஞ்சலோவ்ஸ்கி மற்றும் ஹங்கேரிய இயக்குநர் பெலாடாரின் திரைப்படங்கள் இந்திய சர்வதேச திரைப்பட திருவிழாவில் திரையிடப்படவுள்ளன
ரஷ்ய திரைப்பட இயக்குநர் ஆண்ட்ரி கொஞ்சலோவ்ஸ்கி மற்றும் ஹங்கேரிய இயக்குநர் பெலாடாரின் திரைப்படங்கள் 52-வது இந்திய சர்வதேச திரைப்பட திருவிழாவின் ரெட்ரோஸ்பெக்டிவ் பிரிவில் திரையிடப்படவுள்ளன.
இவ்விரு இயக்குநர்களின் திரைப்படங்களும் சர்வதேச அளவில் பல்வேறு உயரிய விருதுகளை வென்றவையாகும்.
தி ஃபர்ஸ்ட் டீச்சர், அங்கிள் வன்யா, ரன் அவே டிரெயின், தி போஸ்ட்மேன்’ஸ் வொயிட் நைட்ஸ் மற்றும் பாரடைஸ் ஆகிய ஆண்ட்ரி கொஞ்சலோவ்ஸ்கி இயக்கிய படங்கள் 52-வது இந்திய சர்வதேச திரைப்பட திருவிழாவின் ரெட்ரோஸ்பெக்டிவ் பிரிவில் திரையிடப்படவுள்ளன.
ஃபேமிலி நெஸ்ட், அவுட்சைடர், டாம்நேஷன், தி தூரின் ஹார்ஸ் ஆகிய பெலாடாரின் திரைப்படங்கள் 52-வது இந்திய சர்வதேச திரைப்பட திருவிழாவின் ரெட்ரோஸ்பெக்டிவ் பிரிவில் திரையிடப்படவுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772550
மத்திய அமைச்சரவை
மத்திய பெட்ரோலியம் மற்றும் இயற்கை எரிவாயு அமைச்சகம் சர்வதேச எரிசக்தி முகமை உயிரி எரிசக்தி தொழில்நுட்ப இணைப்புத்திட்டத்தில் உறுப்பினராக சேர்ந்ததற்கு மத்திய அமைச்சரவை ஒப்புதல்
மத்திய பெட்ரோலியம் மற்றும் இயற்கை எரிவாயு அமைச்சகம் சர்வதேச எரிசக்தி முகமை உயிரி எரிசக்தி தொழில்நுட்ப இணைப்புத் திட்டத்தில் 2019-ஆம் ஆண்டு ஜனவரி மாதம் 25-ம் தேதியன்று 25-வது உறுப்பினராக சேர்ந்தது குறித்து பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவையின் கூட்டத்தில் தெரிவிக்கப்பட்டது.
உயிரி எரிசக்தி ஆராய்ச்சி, வளர்ச்சி மற்றும் பயன்படுத்துதல் ஆகியவற்றை தேசிய திட்டங்களாகக் கொண்ட நாடுகளுக்கு இடையே, தகவல் பரிமாற்றம் மற்றும் ஒத்துழைப்பை மேம்படுத்துவதை நோக்கமாகக் கொண்ட சர்வதேச எரிசக்தி முகமையின் உயிரி எரிசக்திக்கான தகவல் இணைப்புத் திட்டமானது சர்வதேச மேடையாக உள்ளது.
வெளியீடுகளின் அளவையும், கச்சாப் பொருட்களின் இறக்குமதியையும் குறைப்பதை நோக்கமாகக் கொண்டு, மேம்படுத்தப்பட்ட உயிரி எரிசக்தியை சந்தையில் அறிமுகப்படுத்துவதற்கு வழி வகுப்பதே, இந்த இணைப்புத் திட்டத்தில் மத்திய பெட்ரோலியம் மற்றும் இயற்கை எரிவாயு அமைச்சகம் இணைந்ததற்கான முக்கியமான இலக்காகும்.
சர்வதேச எரிசக்தி முகமையில், உயிரி எரிசக்தி தொழில்நுட்ப இணைப்புத் திட்டத்தில் பங்கேற்பது, பொருட்செலவை பகிர்ந்து கொள்வதற்கும், தொழில்நுட்ப ஆதாரங்களை கூட்டாகப் பெறுவதற்கும் பயன் உள்ளதாக இருக்கும்.
-----
(Visitor Counter : 69
மின்னணு மற்றும் தகவல் தொழில்நுட்பம்
மாநில தொழில்நுட்ப அமைச்சர்களின் டிஜிட்டல் இந்தியா உச்சிமாநாடு
6-வது இந்திய மொபைல் காங்கிரசுடன், மாநில தகவல் தொழில்நுட்ப அமைச்சர்களின் டிஜிட்டல் இந்தியா உச்சிமாநாடும் அக்டோபர் 1-ஆம் தேதி நடைபெற்றது. மத்திய தகவல் தொடர்பு, மின்னணு மற்றும் தகவல் தொழில்நுட்பம், ரயில்வே துறை அமைச்சர் திரு அஸ்வினி வைஷ்ணவ் தலைமையில் நடைபெற்ற இந்த உச்சிமாநாட்டில் மின்னணு மற்றும் தகவல் தொழில்நுட்பம், திறன் வளர்ச்சி மற்றும் தொழில்முனைவு இணையமைச்சர் திரு ராஜீவ் சந்திரசேகர், தகவல் தொடர்பு இணையமைச்சர் திரு தேவுசிங் சவுகான், புதுச்சேரி, ஆந்திர, பிரதேசம், அசாம், பிகார், மத்திய பிரதேசம், குஜராத், கோவா, மணிப்பூர், உத்தராக்கண்ட், தெலங்கானா, மிசோரம் மற்றும் சிக்கிம் ஆகிய 12 மாநிலங்கள் மற்றும் யூனியன் பிரதேசங்களைச் சேர்ந்த தகவல் தொழில்நுட்ப அமைச்சர்கள், செயலாளர்கள், அதிகாரிகள் உள்ளிட்டோர் கலந்து கொண்டனர்.
நிகழ்ச்சியில் பேசிய அமைச்சர் திரு அஸ்வினி வைஷ்ணவ், இளைஞர்கள் மற்றும் 1.3 பில்லியன் மக்களின் லட்சியங்களை மத்திய மற்றும் மாநில அரசுகள் அடங்கிய டிஜிட்டல் இந்தியா குழு பூர்த்தி செய்ய வேண்டும் என்று வலியுறுத்தினார். வேலை வாய்ப்புகளை உருவாக்குவது மற்றும் 2026-ஆம் ஆண்டிற்குள் ஒரு ட்ரில்லியன் டாலர் டிஜிட்டல் பொருளாதாரம் என்ற இலக்கை அடைவதோடு, ஒரு கோடி டிஜிட்டல் சார்ந்த வேலைகளை ஏற்படுத்தித் தருவதிலும் கவனம் செலுத்தப்படுவதாக அவர் தெரிவித்தார். இணைப்புகளை வழங்குவதற்கான அனுமதி பெறும் காலம் 3 மாதங்களில் இருந்து 6 நாட்களாகக் குறைக்கப்பட்டிருப்பதாக அமைச்சர் திரு தேவுசிங் சவுகான் தமது உரையின்போது குறிப்பிட்டார்.
முன் எப்போதும் இல்லாத வகையில் இந்தத் துறையில் வளர்ச்சிக்கான வாய்ப்பு அபரிமிதமாக இருப்பதோடு, மின்னணு துறையில் விநியோக சங்கிலியின் நம்பகமான கூட்டாளியாக இந்தியாவை உலக நாடுகள் நோக்குவதாகவும் அமைச்சர் திரு ராஜீவ் சந்திரசேகர் தெரிவித்தார். நிறுவனங்களை ஈர்க்கவும், 2 மற்றும் 3-ஆம் தர நகரங்களில் புத்தொழில் கலாச்சாரத்தை ஊக்குவிக்கும் கொள்கைகளை உருவாக்குவதற்கு ஏதுவாகவும் உற்பத்தியுடன் கூடிய ஊக்குவிப்புத் திட்டங்களை அனைத்து மாநிலங்களும், யூனியன் பிரதேசங்களும் முழுவதும் பயன்படுத்திக் கொள்ளு வேண்டும் என்று அவர் கேட்டுக் கொண்டார்.
------
(Visitor Counter : 136
மின்னணு மற்றும் தகவல் தொழில்நுட்பம்
வெள்ளி விழாவை கொண்டாடியது தேசிய தகவல் சேவை மையம்: தேஜஸ் நுண்ணறிவு கருவி, இ-ஏலம், என்ஐசி தயாரிப்புகளை தொடங்கி வைத்தார் மத்திய அமைச்சர்
மத்திய மின்னனுவியல் மற்றும் தகவல் தொழில்நுட்ப அமைச்சகத்தின் தேசிய தகவல் மையத்தின் கீழ் செயல்படும் பொதுத்துறை நிறுவனமான என்ஐசிஎஸ்ஐ தனது வெள்ளி விழாவை இன்று கொண்டாடியது. இதற்கு மத்திய மின்னனுவியல் மற்றும் தகவல்தொழில்நுட்பத் துறை அமைச்சர் திரு ரவி சங்கர் பிரசாத், தலைமை வகித்தார்.
இந்நிகழ்ச்சியில் அவர் பேசியதாவது:
தொழில்நுட்பம் என்பது செயல்படுத்தக்கூடியது, எளிதாக்கக்கூடியது மற்றும் சக்தி வாய்ந்தது. சாதாரண இந்தியர்களை தொழில்நுட்ப சக்தியுடன் மேம்படுத்தும் இயக்கம்தான் டிஜிட்டல் இந்தியா. இதை உள்நாட்டு தொழில்நுட்பத்துடன் சாதிக்க வேண்டும். தரவு பொருளாதாரத்தில், இந்தியாவை உலகின் முன்னணி நாடாக நான் பார்க்கிறேன். இதில் என்ஐசிஎஸ்ஐ முக்கிய பங்காற்றும். நாம் உருவாக்க போகும் தரவு, எளிதாக்கக் கூடியதாகவும், தரவு பொருளாதாரத்தை முடுக்கிவிடுவதாகவும் இருக்கும். டிஜிட்டல் இந்தியா பற்றியும், மலிவு விலை தொழில்நுட்ப தீர்வுகளை அறியவும் பல ஆப்பிரிக்க நாடுகள் விரும்புகின்றன. இதில் என்ஐசிஎஸ்ஐ முக்கிய பங்காற்ற முடியும்.
இவ்வாறு மத்திய அமைச்சர் திரு ரவி சங்கர் பிரசாத் தெரிவித்தார்.
இந்நிகழ்ச்சியில் தேஜஸ் என்ற காட்சி நுண்ணறிவு கருவி, இ-ஏலம் இந்தியா, எங்கிருந்தும் பணியாற்றும் இணையதளம், என்ஐசி தயாரிப்புகள் ஆகியவற்றை மத்திய அமைச்சர் திரு ரவி சங்கர் பிரசாத் தொடங்கி வைத்தார். என்ஐசிஎஸ்ஐ-யின் வெள்ளி விழா மலரையும் அவர் வெளியிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692955
-----
(Visitor Counter : 202
பிரதமர் அலுவலகம்
குடியரசு துணைத் தலைவராகத் தேர்ந்தெடுக்கப்பட்டுள்ள திரு ஜெகதீப் தன்கருக்கு பிரதமர் வாழ்த்து
குடியரசு துணைத் தலைவராகத் தேர்ந்தெடுக்கப்பட்டுள்ள திரு ஜெகதீப் தன்கருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள தொடர்ச்சியான ட்விட்டர் பதிவுகளில் தெரிவித்தருப்பதாவது:
“இந்தியாவின் குடியரசு துணைத் தலைவராக அனைத்துக் கட்சிகளின் ஆதரவோடு தேர்ந்தெடுக்கப்பட்டுள்ள திரு ஜெகதீப் தன்கர் அவர்களுக்கு வாழ்த்துகள். தலைசிறந்த குடியரசு துணைத் தலைவராக அவர் செயல்படுவார் என்று நான் நம்புகிறேன். அவரது அறிவு மற்றும் புத்திசாலித்தனத்திலிருந்து நமது நாடு பெருமளவு பயனடையும். @jdhankhar1”
திரு ஜெகதீப் தன்கருக்கு வாக்களித்த அனைத்து நாடாளுமன்ற உறுப்பினர்களுக்கும் நன்றி தெரிவித்துக் கொள்கிறேன். விடுதலையின் அமிர்த பெருவிழாவை இந்தியா கொண்டாடி வரும் வேளையில் விவசாயத் திருமகனை குடியரசு துணைத் தலைவராகப் பெற்றிருப்பது பெருமை அளிக்கிறது. அபாரமான சட்ட அறிவு மற்றும் அறிவுசார் திறனை அவர் பெற்றுள்ளார். @jdhankhar1”
((
ஜல்சக்தி அமைச்சகம்
மேற்கு வங்க ஊரகப் பகுதிகளில் அனைத்து வீடுகளுக்கும் குழாய் மூலம் குடிநீர் வழங்க மத்திய அரசு திட்டம்.
மக்களின் வாழ்க்கையை முன்னேற்ற மேற்கொள்ளப்பட்டுள்ள பல்வேறு முன்முயற்சிகளின் தொடர்ச்சியாக, ‘ ஜல்ஜீவன் இயக்கம்’ மத்திய அரசால் கடந்த ஆண்டு தொடங்கப்பட்டது. ஜல் ஜீவன் இயக்கத்தின் மூலம், நாட்டின் ஒவ்வொரு கிராமத்திலும் உள்ள அனைத்து வீடுகளுக்கும் போதிய அளவு தரமான தண்ணீரை வழக்கமாகவும், தொலைநோக்கு அடிப்படையிலும் குடிநீர்க்குழாய் இணைப்பு வழங்க மத்திய அரசு அனைத்து முயற்சிகளையும் மேற்கொண்டு வருகிறது. கூட்டாட்சித் தத்துவத்தின் உண்மையான உணர்வைப் பின்பற்றும் வகையில், கிராமப்புற மக்களுக்கு வீட்டு வாசலிலேயே குடிநீர் வழங்கி, மக்களின் வாழ்க்கையை எளிதாக்கி அவர்களுக்கு மகிழ்ச்சி அளிக்கும் வகையில், குறிப்பாக பெண்கள் மற்றும் பெண் குழந்தைகளின் துன்பத்தைப் போக்கும் இந்த ஜனரஞ்சக திட்டத்தைச் செயல்படுத்துவதில் மாநில அரசுகள் முனைப்பு காட்டி வருகின்றன. வாழ்க்கையில் பெரும் மாற்றத்தைக் கொண்டு வரும் இந்த இயக்கம் சமத்துவம் மற்றும் உள்ளடக்கிய என்னும் குறிக்கோளை எட்டுவதை நோக்கமாகக் கொண்டுள்ளது. அதாவது, கிராமத்தின் ஒவ்வொரு வீட்டுக்கும் குழாய் மூலம் குடிநீர் வழங்குவதை நோக்கமாகக் கொண்டதாகும். ஜல்ஜீவன் இயக்கம் சேவை விநியோகம் என்பதுடன், உள்கட்டமைப்பு உருவாக்கத்துக்கும் வழிவகுக்கும்.
15-வது நிதிக்குழுவின் மானியத்தில் ரூ.4,412 கோடியை மேற்கு வங்க மாநிலம் பெறும். இதில் 50 சதவீதத்தை குடிநீர் மற்றும் தூய்மை திட்டங்களுக்கு பயன்படுத்த வேண்டியது கட்டாயமாகும்.
(Visitor Counter : 167
பிரதமர் அலுவலகம்
மொரிஷியசில் மெட்ரோ எக்ஸ்பிரஸ் மற்றும் காது மூக்கு தொண்டை மருத்துவமனை கூட்டு திறப்பு விழா
பிரதமர் திரு நரேந்திர மோடி மற்றும் மொரிஷியஸ் பிரதமர் மாண்புமிகு திரு பிராவிந்த் ஜுகுநாத் ஆகியோர் இன்று  மொரிஷியசில் மெட்ரோ எக்ஸ்பிரஸ் மற்றும் புதிய காது, மூக்கு, தொண்டை மருத்துவமனையை கூட்டாக காணொலி இணைப்பு மூலம் திறந்து வைத்தனர்.
நிகழ்ச்சியில் பேசிய பிரதமர் திரு நரேந்திர மோடி, மொரிஷியசில் மக்கள் வாழ்க்கைத் தரத்தை மேலும் உயர்த்துவதில் மெட்ரோ ரயிலும், மருத்துவ வசதியும் மிகுந்த முக்கியத்துவம் வாய்ந்தவை என்று கூறினார். இருநாடுகளுக்கும் இடையேயான நெருக்கமான உறவுகளை மேலும் வலுப்படுத்தவும் இவை உதவும் என்றும் அவர் கூறினார். இன்றைய நிகழ்ச்சி இந்தியா மற்றும் மொரிஷியஸ் தலைவர்களை இந்துமாக்கடலைத் தாண்டி காணொலி மூலம் இணைக்கும் முதலாவது தருணம் என்றும் அவர் குறிப்பிட்டார்.
மிகவும் எதிர்பார்க்கப்பட்ட இலகு ரக ரயில் போக்குவரத்தான மெட்ரோ எக்ஸ்பிரஸ் திட்டம், மொரிஷியசின் மக்கள் போக்குவரத்தை திறம்பட்ட, விரைவான, தூய்மையான பொது போக்குவரத்துத் திட்டமாக மாற்றிவிடும் என்று பிரதமர் கூறினார். அதிநவீன காது, மூக்கு, தொண்டை மருத்துவமனை தரமான மருத்துவ வசதியை குறிப்பிடத்தக்க அளவு விரிவாக்கும் என்றும், இதனால் மக்கள் பெரிதும் பயனடைவார்கள் என்றும் கூறினார். மேலும், மொரிஷியசில் இந்த மருத்துவமனை, முதலாவது காகிதம் இல்லாத மின்னணு மருத்துவமனையாக அமையும் என்றும் பிரதமர் குறிப்பிட்டார்.
நிகழ்ச்சியில் பேசிய பிரதமர் ஜுகுநாத், மொரிஷியசில் பல மேம்பாட்டுத் திட்டங்களுக்கு ஆதரவளித்து வருவது போல இந்தத் திட்டங்களுக்கு இந்தியா அளித்துள்ள உதவியை பெரிதும் பாராட்டுவதாகக் கூறினார். இந்த இரண்டு மக்கள் சேவைத் திட்டங்களை உரிய காலத்தில் நிறைவேற்ற உதவிய சம்பந்தப்பட்ட அனைவருக்கும் தமது பாராட்டுக்களை தெரிவித்துக் கொள்வதாக அவர் கூறினார்.
மொரிஷியசில் சிறுநீரக மருத்துவப் பிரிவு, மருத்துவ கிளினிக்குகள், மண்டல மருத்துவ மையங்கள் ஆகியவற்றை மானிய உதவி மூலம் கட்டுவதற்கு இந்தியா முடிவெடுத்திருப்பதாகவும் பிரதமர் திரு மோடி தெரிவித்தார்.
இருநாட்டு மக்களின் நலனுக்கான மற்றும் இந்துமாக்கடல் பகுதியிலும் உலகின் இதர பகுதிகளிலும், அமைதி மற்றும் வளத்துக்கான இந்தியா- மொரிஷியஸ் ஒத்துழைப்பு முயற்சிகளை இரு தலைவர்களும் பாராட்டினார்கள்.
---
(Visitor Counter : 108
வணிகம் மற்றும் தொழில்துறை அமைச்சகம்
தேசிய அறிவுசார் சொத்து விழிப்புணர்வு இயக்கம், ஒரு மில்லியன் மாணவர்களுக்கு, அறிவுசார் சொத்து விழிப்புணர்வுக் குறித்து பயிற்சி அளிக்கும் இலக்கை அடைந்துள்ளது
தேசிய அறிவுசார் சொத்து விழிப்புணர்வு இயக்கம், 2022 ஆகஸ்ட் 15 காலக்கெடுவுக்குள், 2022 ஜூலை 31 நிலவரப்படி, ஒரு மில்லியன் மாணவர்களுக்கு, தேசிய அறிவுசார் சொத்து குறித்த விழிப்புணர்வு மற்றும் அடிப்படைகள் குறித்த பயிற்சி அளிப்பதற்கான இலக்கை எட்டியுள்ளது.
அறிவுசார் சொத்து விழிப்புணர்வு மற்றும் அடிப்படை பயிற்சிகளை வழங்குவதற்கான முதன்மை திட்டமான, தேசிய அறிவுசார் சொத்து விழிப்புணர்வு இயக்கம், சுதந்திரதின அமிர்தப் பெருவிழா கொண்டாட்டங்களின் ஒருபகுதியாக, 2021 டிசம்பர் 8 அன்று தொடங்கப்பட்டது. வணிகம் மற்றும் தொழில்துறை அமைச்சகம், காப்புரிமைகள், வடிவங்கள் மற்றும் வணிக இலச்சினைகள் மற்றும் காப்புரிமை கட்டுப்பாட்டார் பொதுஅலுவலகமான அறிவுசார் சொத்து அலுவலகத்தால் இந்த திட்டம் செயல்படுத்தப்படுகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850898
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரில் தினசரி 350 மாதிரிகளுக்கும் மேலாக கோவிட்-19 தொற்று பரிசோதனை செய்யும் திறன் அதிகரிப்பு: டாக்டர் ஜிதேந்திர சிங்
ஜம்மு-காஷ்மீரில் கோவிட்-19 தொற்று பரிசோதனை மேற்கொள்ளும் திறன், தினசரி 350-க்கும் மேலான மாதிரிகள் என்ற அளவுக்கு உயர்ந்திருப்பதாக மத்திய அமைச்சர் டாக்டர் ஜிதேந்திர சிங் கூறினார். இது மிகப்பெரும் சாதனை. ஏனெனில், இரண்டு-மூன்று வாரங்களுக்கு முன்பு, தினசரி 50 மாதிரிகளை பரிசோதனை செய்யும் அளவே திறன் இருந்தது.
ஜம்மு-காஷ்மீரில் உள்ள கோவிட் சுகாதார வசதிகள் குறித்து ஆடியோ மூலம் விரிவான ஆலோசனை நடத்திய டாக்டர் ஜிதேந்திர சிங், சுகாதாரத் துறையினர் மற்றும் யூனியன் பிரதேச மருத்துவத் துறையில் ஆர்வமுடன் பணியாற்றிவரும் குழுவினருக்கு பாராட்டு தெரிவித்தார்.
மேலும், ஏற்கனவே இருந்ததைவிட, தற்போது அதிக அளவிலானோருக்கு நோய்த் தொற்று குறித்து முடிவு செய்யப்படுவதற்கான காரணத்தை டாக்டர் ஜிதேந்திர சிங் எடுத்துரைத்தார். முன்னதாக, தினசரி 50 மாதிரிகளை சோதனைக்கு அனுப்புவதற்கே சிரமம் இருந்த நிலையில், தற்போது குறைந்த நாட்களுக்குள் 7 முதல் 8 மடங்கு அதிகரித்திருப்பதாக அவர் கூறினார்.
பல்வேறு மாநிலங்கள் மற்றும் யூனியன் பிரதேசங்களுடன் பார்க்கும்போது, கோவிட்-19 தொற்று வடிவில் திடீரென உருவாகியுள்ள சவால்களை எதிர்கொள்வதில், தனது சுகாதார வசதிகளை ஜம்மு-காஷ்மீர் வேகமாக மேம்படுத்தியுள்ளதாக டாக்டர் ஜிதேந்திர சிங் கூறினார். உதாரணமாக, தனிமைப்படுத்துவதற்கான படுக்கைகளின் எண்ணிக்கையை 1,533-லிருந்து 2,372-ஆக அதிகரித்துள்ளதாக அவர் கூறினார். கூடுதலாக 1,689 படுக்கைகளை அமைப்பதற்கான பணிகள் நடைபெற்று வருவதாகவும் ஜிதேந்திர சிங் கூறினார்.
(Visitor Counter : 89
சுற்றுலா அமைச்சகம்
ஐக்கிய அரபு அமீரகத்தின் துபாயில் 2023 மே 01 முதல் 04-ம் தேதி வரை நடைபெறும் அரேபிய சுற்றுலாச் சந்தை  2023-ல் சுற்றுலா அமைச்சகம் பங்கேற்கிறது
அரேபிய சுற்றுலாச் சந்தை  2023-ல் மத்திய சுற்றுலாத்துறை அமைச்சகம் பங்கேற்றுள்ளது. இந்த நிகழ்ச்சி 2023-ம் ஆண்டு மே 1 முதல் 4-ம் தேதி வரை ஐக்கிய அரபு அமீரகத்தின் துபாயில் நடைபெறுகிறது. அரேபிய சுற்றுலாச் சந்தையானது சுற்றுலாத் துறைக்கான முக்கிய சர்வதேச நிகழ்வுகளில் ஒன்றாகும். இதில் உலகம் முழுவதிலுமிருந்து பார்வையாளர்கள் பங்கேற்பர்.
பல்வேறு கலாச்சாரம், பாரம்பரியம், உணவு வகைகள் மற்றும் இயற்கை அழகு, சாகசம், வனவிலங்குகள், ஆரோக்கியம் ஆகியவற்றுடன், தனித்துவமான மற்றும் உண்மையான அனுபவங்களைத் தேடும் பயணிகளுக்கு இந்தியா ஒரு சிறந்த இடமாகும். மத்திய சுற்றுலாத்துறை அமைச்சகம் இந்த நிகழ்ச்சியில், 2023-ல் இந்தியாவுக்கு வருகை தாருங்கள் எனப் பொருள்படும் Visit India Year 2023 என்ற பிரச்சாரத்தை தொடங்கியுள்ளது. பயண முகவர்கள், விமான நிறுவனங்கள் மற்றும் ஊடகப் பிரதிநிதிகள் உட்பட மத்திய கிழக்கு மற்றும் வட ஆப்பிரிக்க சுற்றுலாத் துறையுடன் உறவுகளை வலுப்படுத்தவும் இந்த நிகழ்ச்சி வாய்ப்பளிக்கும்.
அரேபிய சுற்றுலாச் சந்தை 2023-ல் இந்தியாவின் பங்கேற்பு, சுற்றுலாவை மேம்படுத்துவதற்கான நாட்டின் உறுதியை எடுத்துரைக்கிறது. இந்தியாவின் சுற்றுலா உட்கட்டமைப்பை மேம்படுத்துவதற்கும், உலகத் தரம் வாய்ந்த சுற்றுலாத் தலமாக இந்தியாவை மேம்படுத்துவதற்கும் மத்திய அரசு உறுதியாக உள்ளது.
சுற்றுலாப் பயணிகளின் பாதுகாப்புக்காக மத்திய சுற்றுலாத்துறை அமைச்சகம் 24x7 கட்டணமில்லா பல மொழி உதவி எண்ணை அறிமுகப்படுத்தியுள்ளது. இதில், இந்தி மற்றும் ஆங்கிலம் தவிர 12 இந்திய மொழிகளிலும், அரபு, பிரெஞ்சு, ஜெர்மன் உள்பட 10 சர்வதேச மொழிகளில் பேசலாம். மத்திய சுற்றுலாத்துறை அமைச்சகத்தின் அதிகாரப்பூர்வ இணையதளத்தில்  ஆன்மீகம், பாரம்பரியம், சாகசம், கலாச்சாரம், யோகா, ஆரோக்கியம் மற்றும் பல முக்கிய அனுபவங்களைக் காண முடியும். இந்த இணையதளத்தை ஹிந்தி மற்றும் முன்னணி சர்வதேச மொழிகளிலும் காண முடியும்.
குறிப்பாக இந்தியாவின் ஜி-20 தலைமையின் பின்னணியில், சுற்றுலாவை ஊக்குவிக்கும் வகையில், சுற்றுலா அமைச்சகம் இந்த ஆண்டை ‘விசிட் இந்தியா இயர் 2023’ என்று கொண்டாடுகிறது. நம் நாட்டின் பல்வேறு சுற்றுலாச் சலுகைகளை முன்னிலைப்படுத்தவும், உலக சுற்றுலாப் பயணிகளுக்கு அவற்றைக் காட்சிப்படுத்தவும், இந்நிகழ்ச்சியில் கவனம் செலுத்தப்படுகிறது.
-----
AD/CR/KPG
(Visitor Counter : 98